**KÜLPIACI mentorált Felhívás**

**az Országos Vállalkozói Mentorprogram keretébenmegvalósuló vállalkozói mentoráláshoz**

Az **Országos Vállalkozói Mentorprogram** kiemelt projekt keretében a Magyar Kereskedelmi és Iparkamara felhívást hirdet a Magyarországon működő **kezdő exportőr, illetve az export tevékenységüket növelni kívánó mikro-, kis- és középvállalkozások számára** (a továbbiakban: kkv-k), üzletfejlesztésük támogatását célzó vállalkozói mentorprogramban **külpiaci mentoráltként** való részvételre.

**A pályázatok beadására 2019. szeptember 9-től október 9-ig van lehetőség, a részletes feltételek a** [**http://vallalkozztudatosan.hu/**](http://vallalkozztudatosan.hu/) **honlapon olvashatóak.**

Az egyéves mentorálási folyamat során külpiaci tapasztalattal rendelkező Mentor vállalkozások és szakértők segítenek felmérni a potenciális exportőr kkv-k, azaz mentoráltak fejlesztendő területeit, támogatják őket **exportstratégiájuk kidolgozásában** és **külkereskedelmi tevékenységük beindításában, bővítésében**.

**A Mentorok listáját a jelen felhívás 2. oldala tartalmazza. A pályázó mentoráltak ezen cégek közül választhatnak Mentort.**

Az összesen 11 alkalomból álló, havi rendszerességű mentorálási folyamatot tapasztalt exportőrökből álló külpiaci mentorhálózat, valamint külső szakértők támogatják.

A mentorálási folyamatot egy megalapozó **csapatépítő** találkozó és a cégek fejlesztési szükségleteinek a felmérése előzi meg.

Ezt követően 8 alkalommal **interaktív csoportos foglalkozásokra (mentorálásra)** kerül sor, a projekthez kapcsolódó **e-learning tananyagra** és jó gyakorlatokra építve.

A foglalkozások **főbb témái: 1. üzleti, pénzügyi és stratégiai tervezés, 2. nemzetközi marketing, 3. külkereskedelem és 4. exportterv készítés**.

Lehetőség van továbbá **6 alkalommal egyéni szakértői tanácsadásra**. A mentorálási folyamat végén, a folyamat eredményként a mentorált kkv-k elkészítik saját exporttervüket a Mentorok és külső tanácsadók közreműködésével.

A mentorálási folyamat zárásaként a mentorált kkv-k egy tanúsítványt kapnak, amely előnyt jelenthet további exportfejlesztési programokban való részvételnél.

Országosan 20 helyszínen (19 megye és Budapest) összesen 240 mentorált vállalkozás kerül kiválasztásra, területi egységenként 2 Mentor és **legfeljebb 12 mentorált vállalkozás** részvételével kerülnek kialakításra a külpiaci fejlesztésben részt vevő csoportok.

A **Mentorált vállalatnak vállalnia kell, hogy az egy éves mentorálási időszakban 11 alkalommal a tárgyalandó szakterület szerint illetékes vezetője vagy munkatársa (képviselője) által részt vesz a mentorálási folyamatban.**

A programban való **részvétel előnyei** a mentorált részére:

* külpiacra lépéshez vagy **külpiaci részesedés növeléséhez szükséges szakmai tudásfejlesztés**,
* üzleti **kapcsolatépítés**,
* új **külpiaci lehetőségek feltérképezése**.

A programban való **részvétel nem jár költséggel**, a résztvevő cégeknek mindössze a foglalkozásokra utazás költségét kell finanszírozniuk.

**Érdeklődés esetén kérjük, hogy lépjen kapcsolatba a megyei programkoordinátorral.**

**Elérhetőségek:** [**http://vallalkozztudatosan.hu/**](http://vallalkozztudatosan.hu/)**.**

**Mentoraink:**

|  |  |  |  |
| --- | --- | --- | --- |
| Bács-Kiskun megye | Baranya megye | Békés megye | Borsod-Abaúj-Zemplén megye |
| **Faddikorr Kft.** | **Magnus Aircraft Zrt.** | **Gallicoop Pulykafeldolgozó Zrt.** | **FUX Ipari, Szolgáltató és Kereskedelmi Zrt.** |
| **Pentacolor Kft.** | **Manual Divat Kft.** | **Szkaliczki és Társai Műanyagfeldolgozó Kft.** | **WEINBERG '93 Építő Kft.** |
| Budapest főváros | Csongrád megye | Fejér megye | Győr-Moson-Sopron megye |
| **Rév és Társai Kereskedelmi Zrt./Rév Cégcsoport** | **Naturtex Kft.** | **PCE Pelleting Consumables Europe Kft.** | **Attrecto Zrt.** |
| **Graboplast Padlógyártó Zrt.** |
| **Tungsram Operations Kft.** | **Solvelectric Technologies Kft.** | **Videoton Holding Zrt.** | **GYŐRI SZESZGYÁR ÉS FINOMÍTÓ ZRT** |
| **Tutti Élelmiszeripari Kft.** |
| Hajdú-Bihar megye | Heves megye | Jász-Nagykun-Szolnok megye | Komárom-Esztergom megye |
| **HAJDU Hajdúsági Ipari Zrt.** | **MÁTRAMETÁL KFT.** | **Jász-Plasztik Kft.** | **Neuzer Kft.** |
| **MEDICOR Kéziműszer Zrt.** | **Sanatmetal Kft.** | **RIGO Kft.** | **P-Metál Kft.** |
| Nógrád megye | Pest megye | Somogy megye | Szabolcs-Szatmár-Bereg megye |
| **Basilicon Kft.** | **ECSERI Termelő, Szolgáltató és Kereskedelmi Kft.** | **Ka-Span Kft.** | **FRIGO-HASSO Kft.** |
| **Wamsler SE Háztartástechnikai Európai Részvénytársaság** | **Kürt Zrt.** | **Szabó Fogaskerékgyártó Kft.** | **Gumiplast Kft.** |
| Tolna megye | Vas megye | Veszprém megye | Zala megye |
| **Vajda-Papir Kft.** | **Hartjes-Biosoft Kft.** | **Csatári Plast Kft.** | **3B Hungária Kft.** |
| **kiválasztás alatt** | **Kiswire Szentgotthárd Kft.** | **Tornai Pincészet Kft.** | **CREATON South-East Europe Kft.** |